b'\n_START_ARTICLE_\nJohn Murray (forlag)\n_START_PARAGRAPH_\nJohn Murray er et engelsk forlag som ble grunnlagt i 1768. Etter \xc3\xa5 ha blitt leda av sju generasjoner med John Murray-er (1745\xe2\x80\x931793, 1778\xe2\x80\x931843, 1808\xe2\x80\x931892, 1851\xe2\x80\x931928, 1884\xe2\x80\x931967, 1909\xe2\x80\x931993, 1941\xe2\x80\x93), ble forlaget i 2002 solgt til Hodder Headline, som i 2004 ble kj\xc3\xb8pt av Lagard\xc3\xa8re-gruppen. I denne inng\xc3\xa5r John Murray i dag i forlaget Hachette._NEWLINE_Forlaget er mest kjent for utgivelsen av reiseskildringer og betegnes som oppfinner av reiseh\xc3\xa5ndboka som sjanger (sammen med Karl Baedeker i Tyskland). John Murray kan sies \xc3\xa5 ha etablert begrepet severdighet. I\xc2\xa0tillegg har forlaget publisert en rekke vitenskapelige b\xc3\xb8ker. Blant forfatterne som ble gitt ut av John Murray, er Jane Austen, George Gordon Byron, Charles Darwin, Arthur Conan Doyle, Johann Wolfgang von Goethe, David Livingstone, Charles Lyell, Herman Melville og Edward Whymper.'